《登四明山》
宋代·黄巨澄

会稽东南秀，四明名更佳。
蜿蜒三百里，惨淡青莲花。
伊昔天地初，山川始萌芽。
六丁挥神斧，斲削如人家。
四牖遗古制，玲珑吐云霞。
侧闻刘樊徒，於此鍊丹砂。
耕烟种青棂，结实大如瓜。
挥手谢众士，身登凤凰车。
至今石窗底，青天守龙蛇。
玉女四五人，绿鬓垂鬖髿。
时来听潺湲，意态静不哗。
我夜闯其劳，月黑星如麻。
顾惭无灵气，怅望空咨嗟。

作者简介：黄巨澄，馀姚（今属浙江）人。高宗绍兴二十一年（一一五一）进士。累官吏部侍郎。事见清雍正《浙江通志》卷一二五。